கேள்வி: போச்சம்பள்ளி, தமிழ்நாடு - பெயர் வரலாறு என்பது என்ன?
பதில்: போச்சம்பள்ளியில் உள்ள உயர்நிலைப் பள்ளி ஆடுகளத்தில் கல்வெட்டு ஒன்று கட்டுபிடிக்கபட்டது. அது போசளப் பேரரசு மன்னன் சோமீசுரதேவனின் ஆட்சிக் காலத்தை சேர்ந்ததாகும். அக்கல்வெட்டில் இந்த ஊரின் பெயர் ''போச்சையன் பள்ளி'' என்று குறிப்பிடப்பட்டுள்ளது. ''போச்சையன்பள்ளி''யில் உள்ள ஐகாரம் கெட்டு, அன் நீங்கி 'அம்' பெற்று ''போச்சம்பள்ளி'' என்று பிற்காலத்தில் மாறியுள்ளது. போச்சம்பள்ளி நகரம் முந்தைய சேலம் மாவட்டம் (சென்னை மாகாணம்) ஒரு பகுதியாக இருந்தது.
கேள்வி: போச்சம்பள்ளி, தமிழ்நாடு - நிலவியல் பற்றி தகவல் சொல்.
பதில்: கிருஷ்ணகிரி மாவட்டத்தின் தென்கிழக்கில் போச்சம்பள்ளி உள்ளது. இதன் வடக்கே பருகூர் நகரமும், திருப்பத்தூர் மாவட்டம், கிழக்கிலும், தென்கிழக்கிலும் ஊத்தங்கரை வட்டம், தெற்கிலும் தென்மேற்கிலும் தருமபுரி மாவட்டம், வடமேற்கில் கிருஷ்ணகிரி வட்டம் எல்லைகளாக உள்ளன. இதன் எல்லைகளில் ஒன்றாக தருமபுரி மாவட்டத்தின் அரூர் வட்டம் இடையில் தென்பெண்ணை ஆறு உள்ளது.
கேள்வி: போச்சம்பள்ளி, தமிழ்நாடு - மக்கள்தொகையியல் குறித்து விரிவாக சொல்லுங்கள்.
பதில்: 2011 ஆம் ஆண்டில், மாவட்டத்தில் உள்ள ஐந்து வட்டங்களில் இந்த வட்டமும் ஒன்றாக இருந்தது. அப்போது இன்றைய பர்கூர் வட்டத்தின் சில பகுதிகளையும் உள்ளடக்கியதாக இந்த வட்டம் இருந்த போது, இது 182,119 மக்கள் தொகையைக் கொண்டதாக இருந்தது. பாலின விகிதமானது 1,000 ஆண்களுக்கு 967 பெண்கள் என்று இருந்தது. இந்த வட்டம் 65.3% எழுத்தறிவு விகிதத்தைக் கொண்டிருந்தது. 6 வயதுக்குட்பட்டவர்கள் அல்லது அதற்குக் குறைவான வயது உடையவர்களில் 10,018 ஆண்களும், 8,759 பெண்களும் இருந்தனர். இவர்கள் மக்கள் தொகையில் சுமார் 10.3% இருந்தனர்.